10. ΑΝΑΓΚ. ΝΟΜΟΣ υπ΄ αριθ. 2575 της 26 Σεπτ. /7 Οκτ. 1940 (ΦΕΚ Α΄ 320) Περί οργανώσεως των Υπηρεσιών των Δημοσίων Έργων εν περιπτώσει επιστρατεύσεως. Άρθρ.1.-Πάντες οι προς εφαρμογήν του σχεδίου επιστρατεύσεως των Υπηρεσιών των Δημοσίων Έργων, οριζόμενοι Τεχνικοί Δημόσιοι Υπάλληλοι και ιδιώται τεχνικοί τόσον οι τυχόντες αναστολής προσελεύσεως όσον και οι μη κληθέντες εξ αυτών υπό τα όπλα, είτε ανήκοντες είτε μη εις την εφεδρείαν του στρατού ξηράς, θαλάσσης ή αέρος άμα τη κηρύξει επιστρατεύσεως ή και προ ταύτης άμα τη λήψει ειδικής διαταγής, θεωρούνται ως επιστρατευθέντες και υπόκεινται εις την στρατιωτικήν δικαιοδοσίαν και νομοθεσίαν εν τη εκτελέσει των εκ της υπηρεσίας των καθηκόντων και υποχρεώσεων. Άρθρ.2.-Εν περιπτώσει επιστρατεύσεως αι εν τη ζώνη των επιχειρήσεων υπηρεσίαι των Δημοσίων Έργων επιστρατευόμεναι βάσει του ανωτέρω σχεδίου, εγκρινομένου δια κοινής αποφάσεως των Υπουργών Συγκοινωνίας και Στρατιωτικών, χρησιμοποιούνται κατ΄ απόλυτον προτεραιότητα υπό του Αρχιστρατήγου και των υπό τας διαταγάς του Μεγάλων Μονάδων ή Στρατιωτικών Διοικήσεων. Σελ.524 36.Ζ.β.9-10 Στρατιωτικά έργα εν γένει Άρθρ.3.-Οι κατά τα ανωτέρω υπάλληλοι των Δημοσίων Έργων και οι ιδιώται τεχνικοί οργανούνται στρατιωτικώς συμφώνως τω εν άρθρ. 1 αναφερομένω σχεδίω και υποχρεούνται να παρουσιασθώσι εις τας δι΄ έκαστον αυτών οριζομένας θέσεις κατόπιν ειδικής διαταγής των Υπουργών Συγκοινωνίας και Στρατιωτικών, χρησιμοποιούνται δε προς εξασφάλισιν των συγκοινωνιών εν ταις περιοχαίς εν αις τοποθετούνται. Αι λεπτομέρειαι συγκροτήσεως και οργανώσεως των υπηρεσιών των Δημοσίων Έργων καθορίζονται υπό του ως άνω σχεδίου επιστρατεύσεως αυτών. Άρθρ.4.-Αι μεταθέσεις των υπαλλήλων των Δημοσίων Έργων εν τη ζώνη των επιχειρήσεων ενεργούνται υπό του Υπουργού της Συγκοινωνίας κατόπιν σχετικής γνωματεύσεως του Αρχιστράτηγου. Άρθρ.5.-Οι κατά τα ανωτέρω υπάλληλοι αναλόγως του βαθμού ον κέκτηνται εν τη υπηρεσία ως και οι ιδιώται τεχνικοί φέρουσιν εν επιστρατεύσει και καθ΄ ο χρονικόν διάστημα διατελούσιν εν τοιαύτη τους κάτωθι βαθμούς της Στρατιωτικής ιεραρχίας, εν τω όπλω του Μηχανικού, εκτός εάν κέκτηνται μείζονα βαθμόν εν τη εφεδρεία οπότε διατηρούσι τούτον, έχοντες και την εκ του βαθμού τούτου συμφώνως τοις Νόμοις και στρατιωτικοίς κανονισμοίς προβλεπομένην δικαιοδοσίαν. Α΄.Τεχνικόν προσωπικόν 1.Γενικός Επιθεωρητής Δημοσίων Έργων, Συνταγματάρχης. 2.Επιθεωρητής Δημοσίων Έργων, Αντισυνταγματάρχης. 3.Νομομηχανικός α΄ ή β΄ τάξεως και οι αυτώ ισόβαθμοι, Ταγματάρχης. 4.Μηχανικός α΄ και οι αυτώ ισόβαθμοι, Λοχαγός. 5.Μηχανικός β΄ και οι αυτώ ισόβαθμοι, Υπολοχαγός. 6.Δόκιμος Μηχανικός, Υπομηχανικός πάσης τάξεως, βοηθός Τοπογράφος α΄ και β΄ τάξεως, τεχνικός βοηθός α΄ και β΄ τάξεως και οι ισόβαθμοι αυτοίς, Ανθυπολοχαγός. 7.Εργοδηγός ή Γεωμέτρης Δημοσίων Έργων πάσης τάξεως, βοηθός τοπογράφος γ΄ και δ΄ τάξεως, τεχνικός βοηθός γ΄ και δ΄ τάξεως και οι ισόβαθμοι αυτοίς, Ανθυπασπιστής. Β΄.Βοηθητικόν προσωπικόν 1.Επιστάτης Δημοσίων Έργων ή Αρχηγός Συνεργείου, Επιλοχίας. 2.Αρχιεργάτης, Λοχίας. Γ΄.Εργατικόν προσωπικόν 1.Τεχνίτης, Δεκανεύς. 2.Βοηθός τεχνίτου ή εργάτης, Στρατιώτης. Άρθρ.6.-Τας απαιτουμένας δαπάνας προς εκτέλεσιν εν επιστρατεύσει των εν τη ζώνη των επιχειρήσεων και εκτός αυτής αναγκαίων εις το στράτευμα έργων οδοποιϊας εν γένει διαθέτει το Υπουργείον Συγκοινωνίας εις τας αρμοδίας υπηρεσίας των Δημοσίων Έργων εκ των εγγεγραμμένων εις τον προϋπολογισμόν του Ταμείου Εθνικής Οδοποιϊας ειδικών πιστώσεων, περί ων το άρθρ. 3 του Α.Ν. 1989/39 “περί προσθήκης διατάξεων εις τας περί της Υπηρεσίας και περί εκτελέσεως των Δημοσίων Έργων κειμένας διατάξεις”. Άρθρ.7.-Η πληρωμή των ιδιωτών τεχνιτών και του εργατικού προσωπικού ενεργείται εις βάρος των πιστώσεων των έργων βάσει καταστάσεων συντασσομένων κατά δεκαπενθήμερον ιδιαιτέρως δι΄ έκαστον συνεργείον. Το ημερομίσθιον αυτών καθορίζεται ανά τρίμηνον υπό του παρά τη οικεία Στρατιωτική Διοικήσει Επιθεωρητού Δημοσίων Έργων κατόπιν προτάσεων των υπ΄ αυτόν Νομομηχανικών και εγκρίνεται υπό του παρά τω Γενικώ Στρατηγείω Γενικού Επιθεωρητού Δημοσίων Έργων. Άρθρ.8.-Το Γενικόν Στρατηγείον δικαιούται να επιβάλη προσωπικήν εργασίαν προς εκτέλεσιν έργων οδοποιϊας, εις πάντα δυνάμενον να εργασθή κάτοικον της οικείας περιφερείας ή και ετέρων περιφερειών, εφ΄ όσον πρόκειται περί τεχνιτών διαφόρων ειδικοτήτων, του ημερομισθίου αυτών καθοριζομένου κατά τας διατάξεις του προηγουμένου άρθρου και καταβαλλομένου εις βάρος των πιστώσεων των έργων. Άρθρ.9.-(Εις το άρθρ. 3 του Α.Ν. 1989/1939 προστίθεται παρ. υπ΄ αριθ. 3). 